Diari Oficial de la Generalitat Valenciana


Sumari del DOGV 9802, del 05-03-2024 (2024/1702)

RESOLUCIÓ de 24 de gener de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de l'estudi de detall de l'illa 1 del sector PP14, el Copet, de la Nucia. Expedient 006/3844-WWG.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9802

Data del DOGV
:   05-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1702


Data del document
:   24-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 24 de gener de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de l'estudi de detall de l'illa 1 del sector PP14, el Copet, de la Nucia. Expedient 006/3225-RMU. [2024/1702]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 006/8377-ELC la Nucia (Alacant).  
  
«Informe ambiental i territorial estratègic  
Tràmit: avaluació ambiental de l'estudi de detall illa 1 del sector PP14 el Copet  
Promotor: Ajuntament de la Nucia  
Autoritat substantiva: Ajuntament de la Nucia  
Localització: terme municipal de la Nucia  
Expedient: 006-2021-EAE  
La Comissió d'Avaluació Ambiental, en sessió celebrada el 28 d'octubre de 2021, va adoptar l'acord següent:  
Vista la proposta d'informe ambiental i territorial estratègic de l'estudi de detall de l'illa 1 del sector PP14 el Copet, de la Nucia, en els termes següents:  
En data 26 de gener de 2021, ha tingut entrada en el Servei d'Avaluació Ambiental Estratègica la sol·licitud d'inici de l'avaluació ambiental i territorial estratègica de l'estudi de detall de l'illa 1 del sector PP14 el Copet, de la Nucia.  
A) Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya d'un esborrany de l'estudi de detall, document inicial estratègic i estudi d'integració paisatgística, amb els continguts de l'article 50 (procediment ordinari) de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en format digital.  
  
El 13 d'octubre de 2021 es rep la documentació complementària justificativa de l'actuació.  
B) Planejament vigent  
- El Pla parcial el Copet va ser aprovat el 29 d'octubre de 1981 per la Comissió Territorial d'Urbanisme. Este pla no va ser avaluat ambientalment.  
El sector el Copet va ser tingut en compte en la posterior elaboració del Pla general amb la denominació de PP14. El Pla general va ser aprovat definitivament per la Comissió Territorial d'Urbanisme d'Alacant en data 27 de juliol de 1988. Este planejament no va ser avaluat ambientalment.  
Posteriorment, el sector PP14 Copet es va incloure dins de l'àmbit del Pla parcial reclassificatori Peu de Forest, que sí que va ser avaluat ambientalment (expedient 150/2326 BTL) mitjançant declaració d'impacte ambiental de 29 de juny de 2007. Este pla parcial va ser aprovat definitivament per la Comissió Territorial d'Urbanisme el 3 de juny de 2013, però esta va ser anul·lada mitjançant sentència del Tribunal Superior de Justícia de la CV el 19 de gener de 2017 per mancar d'avaluació ambiental estratègica.  
- En l'actualitat s'està procedint a la revisió del Pla general mitjançant l'elaboració d'un pla general estructural (PGE). D'este PGE es va sol·licitar l'emissió de la DATE (expedient 147/09 EAE), però en lloc d'això la Comissió d'Avaluació Ambiental va emetre un informe ambiental, el 24 de setembre de 2020, perquè les determinacions que s'hi indiquen siguen tingudes en compte en l'elaboració de la proposta de pla.  
En l'apartat D.13 d'este informe ambiental s'indicava:  
D.13. Els sectors Serreta i Algar ja van ser avaluats ambientalment quan es van tramitar els corresponents plans parcials reclassificatoris (DIA de 20 de juny de 2005 i DIA del 12.12.2005). Per això les determinacions establides en estes han de tindre's en compte, analitzar-les i traslladar les que continuen sent aplicables a les fitxes dels sectors. S'ha d'actuar d'igual manera amb el sector Copet l'àmbit del qual s'incloïa anteriorment dins del sector Peu de Forest (DIA de 29.06.2007). En este sentit:  
- Sector Copet: es mantindran les determinacions 11, 14, 16 i 18 (de la DIA de 29.06.2007), relatives a prevenció d'incendis, soterrament de línies elèctriques, soroll, apilaments i aportacions de terra, respectivament.  
Estos condicionants es van traslladar a les determinacions finals de l'informe ambiental:  
7. En les fitxes dels sectors s'hauran d'incloure els condicionants següents:  
· En la fitxa dels sectors Serreta, Algar i Copet s'incorporaran els condicionants de les declaracions d'impacte ambiental emeses en els termes descrits en l'apartat D.13.  
C) Descripció, objecte i justificació  
Es proposa realitzar dos modificacions en l'ordenació del sòl urbanitzable el Copet:  
1) Es pretén adaptar a la realitat existent en la qual un col·legi de titularitat privada s'ha construït sobre un vial en cul-de-sac. Per a això es trasllada la superfície dotacional viària eliminada mitjançant l'ampliació del vial d'accés al sector. La superfície afectada és de 1.201 m².  
2) Una línia d'alta tensió de 132 kV travessa part del sector el Copet. Este traçat discorre sobre la parcel·la 5, illa 1, d'ús residencial. Es pretén canviar l'ús de residencial a dotació reserva d'aparcament en una franja de 30 metres sota la línia. La superfície afectada és de 4.087 m². L'edificabilitat residencial que s'elimina es traslladarà a la resta de la parcel·la perquè no perda ni es modifiquen les previsions inicials.  
La parcel·la 5 té 18.000 m² i quedarà amb 13.913 m².  
D) Document inicial estratègic: possibles efectes sobre el medi ambient  
De la documentació presentada s'extrau el següent:  
A més de l'alternativa 0, per a solucionar el tema de línia elèctrica únicament s'ha plantejat l'alternativa presentada, mentres que per al tema de la xarxa viària sota el col·legi s'han plantejat dues alternatives: la no substitució de la superfície de vial eliminat que es descarta i la finalment triada que s'ha descrit anteriorment.  
El sector afronta amb sòl forestal que ha patit els efectes d'un incendi. No es descriu un altre tipus d'afeccions ni es descriu la situació actual en la qual es troba el medi natural en els àmbits concrets de la modificació.  
E) Consultes  
Per part de la Direcció General de Medi Natural i Avaluació Ambiental s'ha sotmés a consulta la documentació aportada a les administracions afectades següents:  
  
Consulta Informe Administració pública consultada  
 19.01.21 Servei Territorial d'Urbanisme d'Alacant  
03.02.21 20.05.21 Servei d'Infraestructura Verda i Paisatge  
03.02.21 12.03.21 Direcció General Indústria, Energia i Mines  
  
  
Nota: els informes rebuts es poden consultar en la pàgina web: http://www.agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica, una vegada s'emeta este pronunciament.  
  
F) Identificació i valoració dels possibles efectes sobre el medi ambient  
D'acord amb el que s'estipula en l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es referixen els articles 48.d i 53.1 del TRLOTUP.  
- Urbanisme:  
El 19 gener de 2021, el Servei Territorial d'Urbanisme d'Alacant emet un informe en què assenyala que l'aprovació definitiva serà de la Generalitat perquè implica determinacions de l'ordenació estructural d'acord amb l'article 21.1.e de la LOTUP, pel fet d'incorporar la servitud de la línia elèctrica. Igualment, consideren que l'òrgan ambiental és la Generalitat perquè es tracta d'un pla no avaluat ambientalment.  
Des del punt de vista de les seues competències assenyalen que l'estudi de detall no és l'instrument urbanístic adequat per a realitzar les modificacions preteses, ja que no tenen potestat per a suprimir vials i no poden alterar elements de l'ordenació estructural.  
«No obstant això, ha de considerar-se que, en esta fase del procediment, la documentació aportada resulta suficient per a l'inici d'este, atés que l'article 50 de la LOTUP únicament reclama la presentació d'un esborrany del pla.»  
- Paisatge. De conformitat amb el que s'establix en la LOTUP, el paisatge actuarà com a criteri condicionant en la planificació territorial i urbanística.  
El Servei d'Infraestructura Verda i Paisatge assenyala que com que es tracta d'un estudi de detall que afecta l'ordenació detallada, la competència per a realitzar la valoració de l'anàlisi de la integració en el paisatge urbà de la proposta correspon a l'Ajuntament i, per tant, no emeten informe.  
- Infraestructures lineals  
La Direcció General d'Indústria, Energia i Mines informa que ha de tindre's en compte l'article 5.1 de la Llei 24/2013, de 26 de desembre, del sector elèctric.  
«La planificació de les instal·lacions de transport i distribució d'energia elèctrica que se situen o discórreguen en qualsevol classe i categoria de sòl, haurà de tindre's en compte en el corresponent instrument d'ordenació del territori i urbanístic, el qual haurà de precisar les possibles instal·lacions i qualificar adequadament els terrenys, establint, en ambdós casos, les reserves de sòl necessàries per a la ubicació de les noves instal·lacions i la protecció de les existents.»  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP).  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'estudi de detall és un instrument de planejament urbanístic que afecta únicament l'ordenació detallada del sòl urbanitzable sector PP14 el Copet. Atés que tant el sector com el Pla general no han sigut avaluats ambientalment, no resulta aplicable l'article 48.c.2 de la LOTUP i, en conseqüència, l'òrgan ambiental no és l'Ajuntament, sinó la Generalitat.  
  
L'avaluació ambiental realitzada al sector Peu de Forest, que coincidix territorialment amb el sector el Copet, no pot considerar-se vàlida perquè va ser anul·lada pels tribunals de justícia.  
H) Valoració ambiental d'acord amb els criteris de l'annex VIII del TRLOTUP.  
1. Per les característiques dels plans i programes:  
- En l'última documentació presentada s'ha analitzat, i descartat, l'alternativa del soterrament de la línia elèctrica. Per al tema del vial no ha quedat descrit amb claredat que es mantinga l'equilibri superficial del sòl dotacional.  
- Respecte a l'afecció de la línia d'alta tensió, la proposta realitza una reserva de 30 metres d'ample. No obstant això, no s'ha justificat numèricament com s'obté esta distància. En la documentació complementària presentada el 10 d'octubre de 2021 es descriu la normativa aplicable i es justifiquen els motius, per la qual cosa s'opta per mantindre la línia a l'aire en lloc d'enterrar-la.  
Respecte als motius arguïts destaca la curta longitud que travessa el sector, la disminució del risc d'avaries, la major velocitat de reparació de les possibles avaries o els possibles talls de subministrament durant el canvi en activitats que ja es troben en funcionament.  
  
- La modificació plantejada no establix el marc per a projectes sotmesos a avaluació d'impacte ambiental, la incidència sobre altres plans és mínima, a causa del seu abast, no té incidència en el model territorial i no influïx en altres plans de rang inferior.  
2. Per les característiques dels efectes i de l'àrea probablement afectada:  
Si bé en la documentació no s'ha descrit l'estat actual de la superfície situada sota la línia, en la foto aèria s'observa que es troba lliure de vegetació arbòria.  
Els possibles riscos sobre la salut infantil dels usuaris del centre escolar no s'han previst en la proposta, per la qual cosa haurà d'obtindre's un informe de la Direcció General de Salut Pública i Addiccions.  
Un risc que existix és el d'incendi del sòl forestal confrontant, davant del qual no s'adopten mesures, ja que correspondria adoptar-les en una altra classe d'instrument urbanístic.  
L'afecció paisatgística s'ha analitzat en un estudi d'integració paisatgística, l'anàlisi i l'informe de la qual correspondrà als tècnics municipals tal com assenyala l'informe del Servei d'Infraestructura Verda i Paisatge.  
No es pressuposa que es puguen produir afeccions sobre el patrimoni cultural o sobre el segellament de sòl.  
Durant la celebració de la Comissió d'Avaluació Ambiental, el representant del Servei Territorial d'Urbanisme d'Alacant manifesta que l'objecte del pla no és de caràcter estructural sinó detallat, per la qual cosa l'aprovació definitiva correspondrà a l'Ajuntament.  
  
I) Proposta d'acord  
Segons establix l'article 53 del TRLOTUP, d'acord amb els criteris de l'annex VIII d'esta llei i a la vista de l'anàlisi que s'ha realitzat en l'apartat anterior, es pot concloure que la modificació del pla proposat no té efectes significatius negatius sobre el medi ambient i el territori, i es pot resoldre l'avaluació ambiental estratègica pel procediment simplificat.  
D'acord amb el que s'ha exposat, resolc:  
  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa 1 del sector PP14 el Copet de la Nucia l'objecte del qual serà el descrit en la documentació remesa, d'acord amb els criteris de l'annex VIII del TRLOTUP, sempre que es complisquen els condicionants descrits a continuació, prèviament a la seua aprovació definitiva, per no tindre efectes significatius sobre el medi ambient, corresponent continuar la tramitació de la modificació del pla conforme a la seua normativa sectorial.  
1) L'estudi de detall no és l'instrument urbanístic adequat per a realitzar les modificacions preteses, per la qual cosa haurà d'elaborar-se un altre tipus de pla.  
El pla alternatiu que s'elabore es considerarà avaluat ambientalment pel present pronunciament sempre que continga el mateix objecte que l'estudi de detall presentat, i es podrà prosseguir amb la tramitació prevista en l'article 61 del TRLOTUP.  
2) Haurà d'obtindre's informe de la Direcció General de Salut Pública i Addiccions relatiu a l'afecció de la línia sobre la població escolar.  
3) Haurà d'aclarir-se en la documentació a costa de quina parcel·la s'obtenen els 1.201 m² necessaris per a ampliar el vial d'accés i que substituïxen el vial eliminat per l'ús escolar privat, i també si l'edificabilitat afectada es trasllada a una altra parcel·la.  
4) Com que afecta l'ordenació detallada, la valoració de l'estudi d'integració paisatgística ha de realitzar-la l'Ajuntament.  
5) S'ha d'incloure en la documentació urbanística un apartat relatiu a la justificació que la servitud de la línia d'alta tensió complix la normativa sectorial.  
6) L'Ajuntament haurà d'adoptar mesures de protecció enfront del risc d'incendi forestal en els termes assenyalats en el TRLOTUP, el PATFOR i en el pla de prevenció d'incendis forestals de la demarcació.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent:  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 53.2.b del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat, a l'efecte d'avaluació ambiental estratègica (plans i programes).  
A la vista de tot el que antecedix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'Estudi de detall de l'illa 1 del Pla parcial el Copet, de la Nucia, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que notifique perquè en prengueu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 3 de novembre de 2021.- El secretari de la Comissió d'Avaluació Ambiental: José del Valle Arocas.»  
  
València, 24 de gener de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.